คำสั่งนายกรัฐมนตรีคำสั่งนายกรัฐมนตรีที่ ๑๐/๒๕๒๓เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] โดยที่เป็นการสมควรปรับปรุงมาตรการในการแก้ไขและป้องกันภาวะการขาดแคลนน้ำมันเชื้อเพลิงเพื่อให้เกิดการประหยัดการใช้น้ำมันเชื้อเพลิงได้ยิ่งขึ้นอาศัยอำนาจตามความในมาตรา 3แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งไว้ ดังต่อไปนี้ข้อ ๑ให้ยกเลิก(๑) คำสั่งนายกรัฐมนตรี ที่ ๗/๒๕๒๒ เรื่องมาตรการประหยัดไฟฟ้า ลงวันที่ ๑๔สิงหาคม ๒๕๒๒(๒) คำสั่งนายกรัฐมนตรี ที่ ๓/๒๕๒๓ เรื่องมาตรการประหยัดไฟฟ้า ลงวันที่ ๘เมษายน ๒๕๒๓(๓) คำสั่งนายกรัฐมนตรี ที่ ๔/๒๕๒๓ เรื่องกำหนดมาตรการเพื่อการประหยัดไฟฟ้าลงวันที่ ๘ เมษายน ๒๕๒๓(๔) คำสั่งสำนักนายกรัฐมนตรี ที่ ๗/๒๕๒๓เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๑ มกราคม ๒๕๒๓(๕) คำสั่งนายกรัฐมนตรี ที่ ๙/๒๕๒๓ เรื่องการเปลี่ยนแปลงมาตรการประหยัดไฟฟ้าสำหรับสถานีวิทยุโทรทัศน์แห่งประเทศไทยจังหวัดสงขลา (ช่อง ๑๐ หาดใหญ่) ลงวันที่ ๑๖กันยายน ๒๕๒๓ข้อ 2ห้ามมิให้สถานีบริการและร้านค้าน้ำมันเชื้อเพลิงทั่วราชอาณาจักรเปิดบริการหรือจำหน่ายน้ำมันเชื้อเพลิงในวันอาทิตย์ข้อ 3ในวันอื่นนอกจากวันอาทิตย์ ให้สถานีบริการและร้านค้าน้ำมันเชื้อเพลิงเปิดบริการหรือจำหน่ายน้ำมันเชื้อเพลิงได้เฉพาะในระหว่างเวลา ๐๖.๐๐ นาฬิกา ถึง๑๘.๐๐ นาฬิกาข้อ ๔ห้ามใช้ไฟฟ้าในการโฆษณาป้ายสินค้าหรือบริการยกเว้นการโฆษณาป้ายชื่อร้านหรือป้ายชื่อภาพยนตร์ให้ใช้ไฟฟ้าโฆษณาได้ร้านหรือโรงภาพยนตร์ละไม่เกินหนึ่งป้ายสำหรับป้ายชื่อร้านให้ใช้ไฟฟ้าได้ระหว่างเวลา ๑๘.๐๐ นาฬิกา ถึง ๒๑.๐๐ นาฬิกาและสำหรับป้ายชื่อภาพยนตร์ ให้ใช้ไฟฟ้าเฉพาะระหว่างเวลาที่กำหนดให้ฉายภาพยนตร์ได้เท่านั้นข้อ ๕ให้สถานบริการตามกฎหมายว่าด้วยสถานบริการเปิดทำการได้เฉพาะระหว่างเวลาดังต่อไปนี้(๑) สถานเต้นรำ รำวง หรือรองเง็ง ให้เปิดได้ระหว่างเวลา๒๑.๐๐ นาฬิกา ถึง ๐๑.๐๐นาฬิกา ของวันรุ่งขึ้น(๒) สถานที่ที่มีอาหาร สุรา น้ำชา หรือเครื่องดื่มอย่างอื่นจำหน่ายและบริการโดยมีที่สำหรับพักผ่อนหลับนอน หรือมีบริการนวดให้แก่ลูกค้าให้เปิดได้ในวันธรรมระหว่างเวลา ๑๖.๐๐ นาฬิกา ถึง ๒๒.๐๐ นาฬิกาและในวันหยุดราชการระหว่างเวลา ๑๒.๐๐ นาฬิกา ถึง ๒๒.๐๐ นาฬิกา(๓) สถานอาบน้ำ นวด หรืออบตัว ซึ่งมีผู้บริการให้แก่ลูกค้าให้เปิดได้ในวันธรรมดาระหว่างเวลา ๑๘.๐๐ นาฬิกา ถึง ๒๔.๐๐ นาฬิกาและในวันหยุดราชการระหว่างเวลา ๑๔.๐๐ นาฬิกา ถึง ๒๔.๐๐ นาฬิกาสถานอาบน้ำ นวด หรืออบตัวซึ่งมีผู้บริการให้แก่ลูกค้าแห่งใดเป็นร้านตัดผลหรือดัดผมด้วย ให้เปิดเฉพาะที่เกี่ยวกับการตัดผมหรือดัดผมได้ระหว่างเวลา๐๘.๐๐ นาฬิกา ถึง ๒๐.๐๐ นาฬิกา(4) สถานที่ที่มีอาหาร สุรา น้ำชาหรือเครื่องดื่มอย่างอื่นจำหน่าย และบริการโดยมีหญิงสำหรับปรนนิบัติลูกค้าหรือโดยจัดให้มีการแสดงดนตรีเกินสองชิ้น หรือการแสดงอื่นใดเพื่อการบันเทิงให้เปิดได้ระหว่างเวลา๑๑.๐๐ นาฬิกา ถึง ๑๔.๐๐นาฬิกา และระหว่างเวลา ๑๘.๐๐ นาฬิกา ถึง ๒๔.๐๐ นาฬิการะยะเวลาเปิดและปิดทำการในข้อนี้มิให้ใช้บังคับแก่สถานบริการในระหว่างเทศกาลขึ้นปีใหม่ระหว่างวันที่ ๓๑ ธันวาคมถึงวันที่ ๑ มกราคม ของทุกปีข้อ ๖ให้สถานีวิทยุโทรทัศน์งดการส่งวิทยุโทรทัศน์ระหว่างเวลา ๑๘.๓๐ นาฬิกา ถึง๒๐.๐๐ นาฬิกา เว้นแต่สถานีวิทยุโทรทัศน์แห่งประเทศไทย จังหวัดสงขลา (ช่อง ๑๐หาดใหญ่) ให้งดการส่งวิทยุโทรทัศน์ตามกำหนดเวลาดังนี้(๑) ตั้งแต่วันจันทร์ถึงวันศุกร์ให้งดการส่งวิทยุโทรทัศน์ระหว่างเวลา ๑๖.๐๐ นาฬิกา ถึง ๑๗.๓๐ นาฬิกา(๒) สำหรับวันเสาร์และวันอาทิตย์ให้งดการส่งวิทยุโทรทัศน์ระหว่างเวลา ๐๙.๐๐ นาฬิกา ถึง ๑๐.๓๐ นาฬิกาข้อ ๗ให้คณะกรรมการเฉพาะกิจในภาวะฝนแล้งตามคำสั่งของนายกรัฐมนตรี ที่ ๔๕/๒๕๒๓ มีอำนาจกำหนดหลักเกณฑ์และเงื่อนไขเพื่อให้ผู้ประกอบกิจการอุตสาหกรรมและกิจการที่ต้องใช้กระแสไฟฟ้าในช่วงเวลาระหว่าง๑๘.๐๐ นาฬิกา ถึง ๒๑.๐๐ นาฬิกา ปฏิบัติเกี่ยวกับระยะเวลาในการดำเนินกิจการ ทั้งนี้เพื่อประโยชน์ในการประหยัดการใช้ไฟฟ้าข้อ ๘คำสั่งนี้ให้มีผลใช้บังคับตั้งแต่วันที่ ๓ ธันวาคม ๒๕๒๓ เป็นต้นไปเว้นแต่ความในข้อ ๒ และข้อ ๓ ให้ใช้บังคับตั้งแต่วันอาทิตย์ที่ ๑๔ ธันวาคม ๒๕๒๓เป็นต้นไป และคำสั่งนายกรัฐมนตรีที่ ๗/๒๕๒๓ ลงวันที่ ๑๑ ธันวาคม ๒๕๒๓ให้คงมีผลใช้บังคับจนถึงวันที่ ๑๓ ธันวาคม ๒๕๒๓สั่ง ณ วันที่ 2 ธันวาคม พ.ศ. 2523พลเอก ป. ติณสูลานนท์นายกรัฐมนตรีอภิญญา/ปรับปรุง๑๑ กันยายน ๒๕๕๗[๑] ราชกิจจานุเบกษาเล่ม ๙๗/ตอน ๑๘๕/ฉบับพิเศษ หน้า ๑/๒ ธันวาคม ๒๕๒๓